The Rescuers

Ang The Rescuers ay isang animadong pelikulang Amerikano na nasa mga uring abentura at komedya-drama na ginawa ng Walt Disney Productions at inilabas noong 1977 ng Buena Vista Distribution. Ginampanan nina Bob Newhart at Eva Gabor ang papel nina Bernard at Bianca, dalawang bubuwit na miyembro ng Rescue Aid Society, isang internasyonal na organisasyon ng bubuwit na nakatuon sa pagtulong sa mga biktima ng pagdukot sa buong mundo. Kailangang palayain nilang dalawa si Penny, isang 6 na taong gulang na ulila (tininigan ni Michelle Stacy), mula sa dalawang tagahanap ng kayamanan (ginampanan nina Geraldine Page at Joe Flynn), na may balak na gamitin siya para makakuha ng higanteng diyamante. Nakabatay ang pelikula sa isang serye ng mga libro ni Margery Sharp, kabilang ang The Rescuers (1959) at Miss Bianca (1962).

Noong 1962, sinimulan ang pagbubuo ng maagang bersiyon ng The Rescuers, ngunit isinantabi dahil sa pagkaayaw ni Walt Disney sa mga politikal na pahiwatig nito. Noong d. 1970, muling binuhay ang pelikula bilang proyektong inilaan para sa mga nakababatang animador, sa pangangasiwa ng mga nakatatanda. Apat na taon ang ginugol sa paggawa ng pelikula. Inilabas ang The Rescuers noong Hunyo 22, 1977, na may positibong tugon mula sa mga kritiko at nagtagumpay sa takilya, at nakakita ng $48 milyon kontra sa badyet ng $7.5 milyon noong patiunang palabas nito sa sine. Mula noon, nakakita ito ng $169 milyon pagkatapos ng dalawang muling pagpapalabas noong 1983 at 1989. Dahil sa pagtatagumpay ng pelikula, nasundan ito ng The Rescuers Down Under na inilabas noong 1990, at naging unang animadong pelikula ng Disney na nagkaroon ng karugtong.

 Mga boses ng karakter 
 Orihinal na boses ng karakter 
 Bob Newhart bilang Bernard
 Eva Gabor bilang Miss Bianca
 Geraldine Page bilang Madame Medusa
 Joe Flynn bilang Mr. Snoops
 Jeanette Nolan bilang Ellie Mae at Pat Buttram bilang Luke
 Jim Jordan bilang Orville
 John McIntire bilang Rufus
 Michelle Stacy bilang Penny
 Bernard Fox bilang Mr. Chairman
 Larry Clemmons bilang Gramps
 James MacDonald bilang Evinrude
 George Lindsey bilang Deadeye
 Bill McMillian bilang TV Announcer
 Dub Taylor bilang Digger
 John Fiedler bilang Deacon Owl

 Produksiyon 
Noong 1959, nailathala ang aklat na The Rescuers ni Margery Sharp, at di-mumunti ang pagtagumpay nito. Noong 1962, nakagawa si Sharp ng kasunod na pinamagatang Miss Bianca. Sa parehong taon, pinili ni Walt Disney ang mga aklat, at inumpisa niya ang pagbubuo ng animadong adaptasyon sa pelikula. Noong Enero 1963, nagsulat ng tratamiyento si Otto Englander, isang , batay sa unang aklat, na nakasentro sa isang makatang Noruwego na hindi patas na nakakulong sa isang mala-Siberya na kuta na kilala bilang The Black Castle. Binago ang kuwento, at pinalitan ang lokasyon ng Kuba, kung saan tutulungan ng mga bubuwit ang makata para makatakas patungo sa Estados Unidos. Subalit, dahil nakialam nang hayagan ang kuwento sa internasyonal na intriga, isinantabi ng Disney ang proyekto dahil hindi siya nagsaya sa mga bahid sa politika. Noong Agosto 1968, nagsulat si Englander ng isa pang tratamiyento na nagtatampok kay Bernard at Bianca sa pagliligtas kay Ricardo, Ang Pusong Leon noong Edad Medya.

Sa kabuuan, apat na taon ang ginugol sa paggawa ng The Rescuers, sa badyet ng $7.5 milyon. Noong unang bahagi ng d. 1970, muling binuhay ang The Rescuers bilang proyekto para sa mga nakababatang animador, sa pangunguna ni Don Bluth. Ipinlano ng estudyo na magsalitan ng mga buong-sukat na mga "Larawang A" at mas maliliit na mga "larawang B" na may mas simpleng animasyon. Pinili ng mga animador ang pinakabagong libro, Miss Bianca in the Antarctic, upang iakma. Sa bagong kuwento, nanlilinlang ang pingguwinong hari ng nabihag na osong polo sa pagtatanghal sa labas ng bansa sa isang schooner (uri ng barko), na naging sanhi ng hindi nasisiyahang oso na maglagay ng bote na makakaabot sa mga daga. Itinalaga si Fred Lucky, isang baguhang , upang bumuo ng adaptasyon ng kuwento, kasama ni Ken Anderson. 
 Mga sanggunian 

 Mga kawing panlabas 


Kategorya:Mga Amerikanong pelikulang animasyon
Kategorya:Mga pelikula ng 1977
Kategorya:Mga pelikula sa wikang Ingles
Kategorya:Pelikulang animasyon Disney
Kategorya:Mga pelikula mula sa Estados Unidos